Γνωμοδότηση της Επιτροπής των Περιφερειών σχετικά με την "Tροποποιημένη πρόταση οδηγίας του Συμβουλίου σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων"

(1999/C 374/02)

Η ΕΠΙΤΡΟΠΗ ΤΩΝ ΠΕΡΙΦΕΡΕΙΩΝ

Έχοντας υπόψη τον κατάλογο των εκκρεμουσών την 1η Μαΐου 1999 προτάσεων της Επιτροπής, για τις οποίες η έναρξη ισχύος της Συνθήκης του Άμστερνταμ απαιτεί την τροποποίηση της νομικής βάσης ή της διαδικασίας (SEC(1999) 581 τελικό)·

Έχοντας υπόψη την πρόταση oδηγίας του Συμβουλίου σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων (COM(1999) 73 τελικό - 96/0304 (COD) - προηγουμένως 96/0304 SYN)(1)

Έχοντας υπόψη την απόφαση τoυ Συμβουλίου της 14ης Ιουλίου 1999 να ζητήσει τη γνωμοδότηση για το θέμα αυτό της Επιτροπής των Περιφερειών, σύμφωνα με το άρθρο 265, πρώτη παράγραφος και το άρθρο 175, πρώτη παράγραφος της Συνθήκης για την ίδρυση της Ευρωπαϊκής Κοινότητας·

Έχοντας υπόψη την απόφαση του Προέδρου της ΕΤΠ της 2ας Αυγούστου 1999 να ορίσει τον Λόρδο Tope (UK), ELDR, ως γενικό εισηγητή για την κατάρτιση της σχετικής γνωμοδότησης, σύμφωνα με το άρθρο 39 του Εσωτερικού Κανονισμού της Επιτροπής των Περιφερειών·

Έχοντας υπόψη τη γνωμοδότηση που υιοθέτησε η Επιτροπή των Περιφερειών, στις 20 Noεμβρίου 1997 για την "Πρόταση οδηγίας του Συμβουλίου σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων" (COM(96) 511 τελικό) (CdR 172/97 fin)(2) (εισηγητής: ο Λόρδος Tope (UK), ELDR)

υιοθέτησε κατά την 30ή σύνοδο ολομέλειάς της, της 15ης και 16ης Σεπτεμβρίου 1999 (συνεδρίαση της 15ης Σεπτεμβρίου) την ακόλουθη γνωμοδότηση.

Στη γνωμοδότηση που υιοθέτησε η Επιτροπή των Περιφερειών, στις 20 Noεμβρίου 1997, σχετικά με την εκτίμηση των περιβαλλοντικών επιπτώσεων ορισμένων σχεδίων και προγραμμάτων, εξέφραζε την υποστήριξή της προς τις γενικές κατευθύνσεις της πρότασης της Ευρωπαϊκής Επιτροπής.

Η ΕΤΠ εκφράζει την ικανοποίησή της για το γεγονός ότι η Ευρωπαϊκή Επιτροπή στην τροποποιημένη πρότασή της λαμβάνει υπόψη ορισμένα από τα κυριότερα σημεία που είχε επισημάνει η ΕΤΠ:

- Η ΕΤΠ εκφράζει την ικανοποίησή της για το γεγονός ότι στην τροποποιημένη πρόταση υπογραμμίζεται η σημασία της αειφόρου ανάπτυξης, με αποτέλεσμα να διευρύνονται οι προοπτικές της οδηγίας·

- Η ΕΤΠ επιδοκιμάζει την νέα, λιγότερο περιοριστική διατύπωση, του άρθρου 2.

Εντούτοις, η ΕΤΠ εκφράζει τη λύπη της για το γεγονός ότι στο πλαίσιο της νέας πρότασης δεν λαμβάνονται υπόψη ορισμένες σημαντικές παρατηρήσεις που είχε διατυπώσει η ΕΤΠ στην προηγούμενη γνωμοδότησή της. Η ΕΤΠ ζητεί να περιληφθούν στην προτεινόμενη γνωμοδότηση και οι ακόλουθες πτυχές:

- Η ΕΤΠ αναγνωρίζει ότι η προτεινόμενη οδηγία θα επιβάλει ευρέως κυμαινόμενες δαπάνες στις αρμόδιες αρχές εντός της Ένωσης και ζητεί από τα αντίστοιχα κράτη μέλη να εξασφαλίσουν την πλήρη χρηματοδότηση των δαπανών αυτών.

- Η ΕΤΠ διαπιστώνει, επίσης, ότι η προτεινόμενη οδηγία δεν καλύπτει σχέδια και προγράμματα της ΕΕ που εκπονούνται, παραδείγματος χάρη, στα πλαίσια των Διαρθρωτικών Ταμείων. Μολονότι οι κατευθυντήριες γραμμές των Διαρθρωτικών Ταμείων περιλαμβάνουν πράγματι περιβαλλοντικά κριτήρια, τα κριτήρια αυτά δεν είναι εξίσου αυστηρά με την πλήρη περιβαλλοντική εκτίμηση και δεν υφίσταται, επί του παρόντος, η παραμικρή απαίτηση για τη διεξαγωγή δημόσιας διαβούλευσης.

Bρυξέλλες, 15 Σεπτεμβρίου 1999.

Ο Πρόεδρος

της Επιτροπής των Περιφερειών

Manfred DAMMEYER

(1) ΕΕ C 83 της 25.3.1999, σ. 13.

(2) ΕΕ C 129 της 25.4.1997, σ. 14 - ΕΕ C 64 της 27.2.1998, σ. 63.